cyanic-selkie/wikianc huggingface dataset:
टॉम क्रूज़
परिवार और प्रारंभिक जीवन
विशेष-शिक्षा की अध्यापिका मरियम ली (जन्मतः फ़ेयफ़्फ़र) और इलेक्ट्रिकल इंजीनियर थॉमस क्रूज़ मापोदर III, के बेटे क्रूज़ का जन्म सायराक्यूस, न्यूयॉर्क में हुआ। हालांकि क्रूज़ का पैतृक कुलनाम (मापोदर) वेल्श है, यह बात सामने आई है कि उनके पैतृक परदादा थॉमस ओ'मारा, आयरिश वंशीय थे और अपने सौतेले पिता के कुलनाम को अपनाते हुए, वे पहले थॉमस क्रूज़ मापोदर बने. अपने परदादा-परदादी विलियम रेइबर्ट और शार्लट लुईस वोइल्कर से उन्होंने जर्मन और अंग्रेज़ी वंश और अपनी मां के माध्यम से जर्मन वंश पाया। टॉम क्रूज़ की सबसे बड़ी बहन ली ऐनी, लुईसविले में पैदा हुई थीं। उनकी बड़ी बहन मैरियन की तरह टॉम और उनकी छोटी बहन कास भी सायराक्यूस में पैदा हुए.
"ब्रिटिश बुल डॉग" खेल में उन्होंने अपना नया ढका हुआ दांत खो दिया और उनके घुटने में चोट लगी. हेनरी मुनरो में ही क्रूज़, जॉर्ज स्टेनबर्ग के संरक्षणाधीन नाटकों से जुड़े. जिस पहले नाटक में उन्होंने भाग लिया। उसका नाम था IT, जिसमें क्रूज़, माइकल डी वाल के साथ सह-नायक की भूमिका के लिए चुने गए, जहां एक ने "दुष्ट" और दूसरे ने "अच्छे" की भूमिका निभाई.इस नाटक को ख़ूब सराहा गया और पांच अन्य सहपाठियों के साथ ओटावा के आस-पास के विभिन्न स्कूलों का दौरा किया, यहां तक कि स्थानीय ओटावा टी.वी. स्टेशन पर भी फ़िल्माया गया। दोनों को जीसस क्राइस्ट सुपर स्टार के एक संस्करण और साथ ही एक मार्सेल मार्क्यु जैसी भूमिका के लिए चुना गया। यह वही समय था जब मेरी ली मापोदर ने अपने बेटे के अभिनय संबंधी अरमानों को बढ़ावा दिया: जब पूर्व वर्णित की धार्मिक रंगत, स्कूल के प्रिंसिपल जिम ब्राउन के लिए चिंता का कारण बनी, क्रूज़ की मां ने उन्हें मनाया कि नाटक को आगे बढ़ना चाहिए और उन्होंने एक नाटक-मंडली ग्लॉउसेस्टर प्लेयर्स की स्थापना की, जिसमें क्रूज़ और स्टीनबर्ग की कक्षा के कुछ छात्रों ने अभिनय किया।
जब क्रूज़ बारह साल के थे, उनकी मां ने अपने पति को छोड़ दिया और अपने साथ क्रूज़ और उनकी बहन ली ऐनी को ले गईं. लगभग-ग़रीबी के लंबे समय के बाद, जहां टॉम के अखबार-वितरण की कमाई की मदद से मेज पर खाना लगता था, उनकी मां ने जैक साउथ नामक एक प्लास्टिक विक्रेता से शादी कर ली.
ओटावा के अलावा, जिन शहरों में क्रूज़ रहे थे, उनमें शामिल हैं -लुईसविल्ले, केन्टकी; विन्नेट्का, इलिनॉइस और वैन, न्यू जर्सी. कुल मिला कर, क्रूज़ ने आठ प्राथमिक विद्यालयों और तीन उच्च विद्यालयों में शिक्षा ग्रहण की.उन्होंने कुछ समय तक सिनसिनाटी में (एक चर्च छात्रवृत्ति पर) फ़्रैंसिस्कन गुरूकुल में अध्ययन किया और उनके मन में एक कैथोलिक पादरी बनने के आकांक्षा जगी. अपने वरिष्ठ वर्ष में उन्होंने बतौर लाइनबैकर, विश्वविद्यालय की टीम के लिए फुटबॉल खेला, लेकिन बाद में एक खेल से पहले बियर पीते हुए पकड़े जाने पर दल से निकाले गए। 1980 में क्रूज़ ने न्यू जर्सी के ग्लेन रिड्ज उच्च विद्यालय से स्नातक उपाधि ग्रहण की.
क्रूज़ ने कहा है कि उन्होंने एक बच्चे के रूप में शोषण का सामना किया। यह आंशिक रूप से उनके द्वारा पठन-अक्षमता से पीड़ित होने की वजह से हुआ था। उन्होंने कहा कि जब कुछ ग़लत हो जाता था, तो उनके पिता उनको कठोर रूप से दंडित करते थे। उन्होंने परेड पत्रिका को बताया कि उनके पिता "एक धौंसिया" और "दुर्व्यवस्था के व्यापारी" थे। क्रूज़ ने कहा कि वे पहले ही सीख गए कि उनके पिता - और, विस्तृत रूप से, कुछ लोगों पर भरोसा नहीं किया जा सकता:" अपने पिता के पास रहने से मुझे पता चला कि हर कोई मुझे अच्छा नहीं समझता." बारह साल में पंद्रह स्कूलों से गुज़रने की वजह से, क्रूज़, जिन्होंने बारह वर्ष की आयु में अपने पिता का नाम हटा दिया था, स्कूल में डराने-धमकाने के शिकार थे।
एक घुटने की चोट की वजह से उच्च विद्यालय की कुश्ती टीम से हटा दिए जाने के बाद क्रूज़ ने अभिनय शुरू किया। घायल अवस्था में उन्होंने अपने उच्च विद्यालय द्वारा निर्मित गाइस एंड डॉल्स में एक प्रमुख भूमिका के लिए सफलतापूर्वक ऑडिशन दिया और इस भूमिका में अपनी सफलता के बाद उन्होंने अभिनेता बनने का निर्णय लिया। उनका चचेरा भाई विलियम मापोदर भी एक अभिनेता हैं, जो लॉस्ट में इथान रोम की भूमिका के लिए जाने जाते हैं।
1980 का दशक
1981 में क्रूज़ को फ़िल्म में पहली भूमिका मिली, जब ब्रूक शील्ड्स द्वारा अभिनीत एक नाटकीय/रोमांस फ़िल्म एंडलेस लव में उन्होंने एक छोटी-सी भूमिका निभाई. बाद में उसी वर्ष उन्हें जॉर्ज सी. स्कॉट, टिमोथी हटन और शॉन पेन के साथ फ़िल्म टैप्स में एक और महत्त्वपूर्ण भूमिका मिली. छात्र सैनिकों से संबंधित यह फ़िल्म सामान्य रूप से सफल रही. 1983 में, वे फ़्रांसिस फ़ोर्ड कोपोला की द आउटसाइडर्स में अभिनय करने वाले कई किशोर सितारों में से एक थे।
इस फ़िल्म के कलाकारों में रॉब लौव, मैट डिल्लॉन, पैट्रिक स्वेज़ और रैल्फ़ माचियो शामिल थे, जिनमें से दो ब्रैट पैक से जुड़े थे। उसी वर्ष क्रूज़ ने किशोर कॉमेडी लूसिंग इट में अभिनय किया।रिस्की बिज़नेस के प्रदर्शित होने के बाद क्रूज़ को सफलता प्राप्त हुई, जिसने क्रूज़ को सितारों की दुनिया में आगे बढ़ाया. फ़िल्म का एक दृश्य, जिसमें क्रूज़ जांघिया पहने हुए बॉब सेगर के "ओल्ड टाइम रॉक एंड रोल" से होंठ मिलाते हैं, 1980 की इस फ़िल्म का आराध्य क्षण बन गया। इस फ़िल्म को बतौर "युवा पीढ़ी क्लासिक और टॉम क्रूज़ का कैरियर-निर्माता" वर्णित किया गया है। 1983 में प्रदर्शन के लिए जारी चौथी फ़िल्म थी, उच्च-विद्यालयीन फुटबॉल ड्रामा, आल द राईट मूव्स. क्रूज़ की अगली फ़िल्म रिडले स्कॉट द्वारा निर्देशित 1985 की काल्पनिक फ़िल्म लेजेंड थी। उसके बाद निर्माता जेर्री ब्रुक्कहेइमर और डॉन सिम्पसन द्वारा, आगामी अमेरिकी लड़ाकू पायलट फ़िल्म के लिए क्रूज़, पहली पसंद के रूप में चुने गए। पहले क्रूज़ ने स्पष्टतः इस परियोजना को ठुकरा दिया, लेकिन उनको दी गई पटकथा को बदलने में मदद की और फ़िल्म को विकसित किया। ब्लू एंजल्स के साथ एक उड़ान पर ले जाने के बाद, क्रूज़ ने अपना मन बदला और इस परियोजना को स्वीकार किया। इस परियोजना का नाम रखा गया टॉप गन और मई 1986 को प्रदर्शित होते हुए, विश्व भर के आंकडों में US$374 मिलियन दर्ज करते हुए, यह वर्ष की सबसे ज्यादा आय अर्जित करने वाली फ़िल्म साबित हुई. 1986 में ही उन्होंने अकादमी पुरस्कारों में सर्वश्रेष्ठ अभिनेता का सम्मान पाने वाले पॉल न्यूमैन के साथ मार्टिन स्कॉर्सेस की द कलर ऑफ़ मनी में अभिनय किया। 1988 में उन्होंने उल्लासमय कथानक वाले कॉकटेल में अभिनय किया, जिसके लिए मिली-जुली समीक्षाएं हासिल हुईं और 1989 में क्रूज़ ने रैज़ी पुरस्कार के लिए पहला नामांकन प्राप्त किया। बाद में उस वर्ष बैरी लेविन्सन द्वारा निर्देशित रेन मैन प्रदर्शित हुई, जिसमें डस्टिन हॉफ़मैन ने भी अभिनय किया। आलोचकों ने इस फ़िल्म की प्रशंसा की और इसे आठ अकादमी पुरस्कारों के लिए नामित किया गया, जिनमें सर्वश्रेष्ठ फ़िल्म और सर्वश्रेष्ठ अभिनेता(हॉफ़मैन के लिए) सहित चार पुरस्कार जीते.
1990 का दशक
अगले वर्ष क्रूज़ को दोबारा ऐसी ही सफलता मिली, जब उन्होंने ऑलिवर स्टोन के बॉर्न ऑन द फोर्थ ऑफ़ जुलाई के लिए अकादमी पुरस्कार नामांकन प्राप्त किया, जो अधरांगघात से पीड़ित सेवानिवृत्त सैनिक तथा युद्ध-विरोधी कार्यकर्ता रॉन कोविक की सर्वाधिक बिकने वाली आत्मकथा पर आधारित है। 1990 में, क्रूज़ ने टोनी स्कॉट के डेस ऑफ़ थंडर में एक सफल रेस-कार ड्राइवर कोली ट्रिकल की भूमिका निभाई. क्रूज़ की अगली फ़िल्म रॉन हॉवर्ड की फ़ार एंड अवे थी, जिसमें उन्होंने दुबारा निकोल किडमैन के साथ अभिनय किया। डेस ऑफ़ थंडर के बाद उन्होंने जैक निकोल्सन और डेमी मूर के साथ फ़ौजी थ्रिलर ए फ़्यू गुड मेन में अभिनय किया। इस फ़िल्म को ख़ूब पसंद किया गया और क़्रूज ने गोल्डन ग्लोब और MTV नामांकन अर्जित किए.अगले साल उन्होंने सिडनी पोल्लाक की द फ़र्म में जीनी हैकमैन और एड हैरिस के साथ अभिनय किया। यह जॉन ग्रिशम के सर्वाधिक बिकने वाले उपन्यास पर आधारित है और इसने पीपुल्स चाईस अवार्ड में पसंदीदा नाटकीय मोशन पिक्चर का पुरस्कार जीता.
1994 में, क्रूज़ ने ब्रैड पिट, एंटोनियो बांदरास और क्रिश्चियन स्लेटर के साथ नील जॉर्डन की इंटरव्यू विथ द वैम्पायर में अभिनय किया, जो ऐन राइस के ख़ूब बिकने वाले उपन्यास पर आधारित एक मध्ययुगीन नाटक/दहशत पैदा करने वाली फ़िल्म है। इस फ़िल्म को काफ़ी पसंद किया गया, हालांकि राइस ने क्रूज़ को फ़िल्म में भूमिका देने की स्पष्ट आलोचना की, क्योंकि रिवर फ़ीनिक्स उनकी पहली पसंद थे। 1996 में, क्रूज़ ने ब्रायन डी पाल्मा के मिशन: इम्पॉसिबल में अभिनय (और साथ ही निर्माण भी) किया। यह फ़िल्म, जो 1960 दशक की टी.वी. श्रृंखला की पुनर्कृति है, विश्व भर में US$456 मिलियन की आय अर्जित करते हुए, उस वर्ष की तीसरी सर्वाधिक मुनाफ़ा कमाने वाली फ़िल्म बन गई। उसी वर्ष उन्होंने कॉमेडी-ड्रामा जेर्री मैगुअर में शीर्षक भूमिका निभाई. इस फ़िल्म के लिए उन्होंने बतौर सर्वश्रेष्ठ अभिनेता अकादमी पुरस्कार नामांकन अर्जित किया और साथ ही, सह-अभिनेता क्यूबा गूडिंग जूनियर ने अकादमी पुरस्कार जीता; कुल मिला कर फ़िल्म को पांच अकादमी पुरस्कारों के लिए नामांकित किया गया।
2000 का दशक
2000 में, मिशन इम्पॉसिबल II को प्रदर्शन के लिए जारी करते हुए क्रूज़, मिशन इम्पॉसिबल फ़िल्मों की दूसरी किस्त में इथेन हंट के रूप में लौट आए. इस फ़िल्म को हांग कांग के निर्देशक जॉन वू ने निर्देशित किया तथा अपने गन फ़ू स्टाइल की छाप छोड़ी और इसने बॉक्स-ऑफिस पर श्रृंखला की भारी सफलता को जारी रखते हुए, विश्व भर के आंकडों को लगभग US$547 मिलियन तक पहुंचाते हुए, अपने पूर्ववर्ती की तरह ही, वर्ष की तीसरी सर्वाधिक मुनाफ़ा कमाने वाली फ़िल्म बन गई।
2008 में, क्रूज़ ने बेन स्टीलर और जैक ब्लैक के साथ सफल कॉमेडी ट्रॉपिक थंडर में काम किया। इस अभिनय ने क्रूज़ को गोल्डन ग्लोब नामांकन दिलवाया.क्रूज़ की नवीनतम भूमिका 25 दिसम्बर 2008 को प्रदर्शन के लिए जारी ऐतिहासिक थ्रिलर वाल्कैरी में है, जिसके लिए मिश्रित समीक्षाएं मिलीं.
निर्माण कैरियर
1993 में क्रूज़/वाग्नेर प्रोडक्शंस की स्थापना करने के लिए क्रूज़ ने अपने पूर्व प्रतिभा एजेंट पाउला वाग्नेर के साथ साझेदारी की, और तब से कंपनी ने क्रूज़ की कई फिल्मों का सह-निर्माण किया, जिनमें पहली थी 1966 की मिशन इम्पॉसिबल, जो क्रूज़ की बतौर निर्माता पहली परियोजना थी। उन्होंने फ़िल्म मिशन इम्पॉसिबल के निर्माता के रूप में अपने कार्य के लिए 1997 के PGA गोल्डन लॉरल अवार्ड्स में बतौर थिएटरिकल मोशन पिक्चर्स के सर्वश्रेष्ठ उदीयमान निर्माता, नोवा अवार्ड्स (पॉल वाग्नेर के साथ साझा) जीता.
निर्माता के रूप में उनकी अगली परियोजना 1998 की फ़िल्म प्रसिद्ध अमेरिकी धावक स्टीव प्रेफॉन्टेन से जुड़ी विदाउट लिमिट्स थी। 2000 में मिशन इम्पॉसिबल की उत्तर-कथा पर काम जारी रखते हुए क्रूज़ निर्माता के रूप लौटे.उसके बाद उन्होंने निकोल किडमैन अभिनीत द अदर्स के लिए कार्यकारी निर्माता के रूप में काम किया, उसी वर्ष उन्होंने वेनिल्ला स्काई में दुबारा बतौर अभिनेता/निर्माता का काम किया।
उन्होंने बाद में नार्क, हिटिंग इट हार्ड, और शैटर्ड ग्लास पर काम किया (लेकिन उसमें अभिनय नहीं किया).उनकी अगली परियोजना द लास्ट समुराई थी, जिसमें उन्होंने अभिनय भी किया, 2004 के PGA गोल्डन लॉरेल अवार्ड्स में मोशन पिक्चर प्रोड्यूसर ऑफ़ द इयर अवार्ड के लिए संयुक्त रूप से उनको नामांकित किया गया। उसके बाद उन्होंने सस्पेक्ट ज़ीरो, एलिज़बेथ टाऊन, और आस्क द डस्ट पर काम किया।
क्रूज़ हॉलीवुड के कई सर्वाधिक लाभप्रद सौदों के लिए जाने जाते हैं और 2005 में हॉलीवुड अर्थशास्त्री एड्वर्ड जे एपस्टेन ने उनको "हॉलीवुड के सबसे ज्यादा शक्तिशाली और अमीरों में एक" कहा. एपस्टेन का तर्क है कि क्रूज़ उन चंद निर्माताओं (अन्य हैं, जॉर्ज लुकास,स्टीवन स्पीलबर्ग और जेर्री ब्रुक्कहेइमर) में एक हैं, जो एक अरब-डॉलर फ़िल्म के विक्रयाधिकारों की सफलता की गारंटी दे सकते हैं। एपस्टेन यह भी तर्क देते हैं कि क्रूज़ के पत्रिका-विवादों से जनता का घोर लगाव, क्रूज़ के उत्कृष्ट व्यावसायिक निपुणता को धुंधला कर देता है। कहा जाता है कि क्रूज़ की फ़िल्म-निर्माण कंपनी, क्रूज़/वाग्नेर प्रोडक्शन्स, एरिक लार्सन के न्यूयॉर्क टाइम्स की सर्वाधिक बिकाऊ, द डेविल इन द व्हाइट सिटी पर आधारित एक पटकथा विकसित कर रही है, जो शिकागो के विश्व कोलंबियन प्रदर्शनी में एक वास्तविक क्रमिक हत्यारे एच.एच. होम्स की कहानी हैं।
कैथ्रीन बिगेलो इस परियोजना के निर्माण और संचालन से जुड़ी हैं। इस बीच, लियोनार्डो डीकैप्रियो की निर्माण कंपनी एप्पियन वे भी होम्स और विश्व मेले की एक फ़िल्म विकसित कर रही है जिसमें डी कैप्रियो अभिनय करेंगे. ==== पैरामाउंट से संबंध-विच्छेद
पैरामाउंट पिक्चर्स से संबंध विच्छेद
22 अगस्त 2006 में पैरामाउंट पिक्चर्स ने घोषणा की कि वह क्रूज़ के साथ अपने 14 साल के संबंध को समाप्त कर रही है। वाल स्ट्रीट जर्नल में वैयाकॉम (पैरामाउंट की मूल कंपनी) के अध्यक्ष सम्नर रेडस्टोन ने एक अभिनेता और निर्माता के रूप में क्रूज़ के मूल्य को उनके विवादास्पद सार्वजनिक आचरण और विचारों की वजह से पहुंचने वाले आर्थिक नुक्सान की चर्चा की. क्रूज़/वाग्नेर प्रोडक्शंस ने जवाब में कहा कि पैरामाउंट की घोषणा, सफलतापूर्वक निजी इक्विटी फर्मों से वैकल्पिक वित्तीय सहायता पाने के बाद, अपने निर्माण कंपनी की लाज बचाने का प्रयास है। एडवर्ड जे एपस्टीन जैसे उद्योग विश्लेषकों ने टिप्पणी की कि विभाजन का असली कारण संभवतः मिशन इम्पॉसिबल के DVD बिक्री का सर्वाधिक हिस्सा क्रूज़/वाग्नेर के पास होने के प्रति पैरामाउंट का असंतोष रहा हो.
युनाइटेड आर्टिस्ट्स का प्रबंधन
नवंबर 2006 में क्रूज़ और पाउला वाग्नेर ने घोषणा की कि उन्होंने यूनाइटेड आर्टिस्ट्स फ़िल्म स्टूडियो का प्रबंधत्व ग्रहण कर लिया है। क्रूज़ यूनाइटेड आर्टिस्ट्स के फ़िल्मों में निर्माता और अभिनेता के रूप में कार्य करते हैं, जबकि वाग्नेर UA के मुख्य कार्यपालक की हैसियत से काम करती हैं। वाल्कैरी का निर्माण 2007 में शुरू किया गया, जो 20 जुलाई 1944 को एडॉल्फ़ हिटलर पर हुए हत्या प्रयास पर आधारित थ्रिलर है। मार्च 2007 को यूनाइटेड आर्टिस्ट्स द्वारा यह फ़िल्म अधिगृहीत हुई.21 मार्च 2007 को क्रूज़ ने नायक क्लॉस वॉन स्टॉफ़्फ़ेनबर्ग की भूमिका करने के लिए हस्ताक्षर किए. क्रूज़ और वाग्नेर द्वारा यूनाइटेड आर्टिस्ट्स का प्रबंधत्व ग्रहण करने बाद यह उनका द्वितीय-निर्माण है। पहली रॉबर्ट रेडफ़ोर्ड द्वारा निर्देशित प्रथम फ़िल्म लायन्स फॉर लैमब्स थी, जिसमें रेडफ़ोर्ड, मेरील स्ट्रीप और क्रूज़ ने अभिनय किया। 9 नवम्बर 2007 को लैमब्स प्रदर्शन के लिए जारी हुई, पर उसे अप्रभावी बॉक्स-ऑफिस आय और समीक्षात्मक स्वीकृति मिली. अगस्त 2008 में, वाग्नेर ने यूनाइटेड आर्टिस्ट्स से अपना पद त्याग दिया; पर उन्होंने UA का अपना शेयर क़ायम रखा, जो क्रूज़ के शेयर के साथ संयुक्त रूप से स्टूडियो का 30 प्रतिशत बनता है।
लोकप्रियता
1990, 1991 और 1997 में, पीपल पत्रिका ने उनकी गणना, दुनिया के 50 सबसे ख़ूबसूरत लोगों में की. 1995 में एम्पायर पत्रिका ने उनको फ़िल्मी-इतिहास में 100 आकर्षक अभिनेताओं में गिना.दो साल बाद, उसने उनकी गिनती सर्वोच्च 5 सदाबहार फ़िल्मी सितारों में की.2002 और 2003 में प्रीमियर द्वारा वार्षिक पावर 100 की सूची में उनकी गणना शीर्ष 20 में की गई। 2006 में प्रीमियर ने क्रूज़ को हॉलीवुड के सबसे प्रभावशाली अभिनेता का ओहदा दिया, क्योंकि पत्रिका के 2006 की प्रभावशालियों की सूची में क्रूज़ ने उच्चतम स्तर के अभिनेता के रूप में, 13वां स्थान पाया।
16 जून 2006 को फोर्ब्स पत्रिका ने सबसे प्रभावशाली हस्तियों की सूची 'द सेलिब्रिटी 100' का प्रकाशन किया, जिसमें क्रूज़ सबसे ऊपर रहे. इस सूची को आय (जून 2005 और जून 2006 के बीच), गूगल के वेब संदर्भ, लेक्सिसनेक्सिस द्वारा संकलित प्रेस-क्लिप, टेलीविज़न और रेडियो उल्लेख (फ़ैक्टिवा द्वारा) और 26 प्रमुख उपभोक्ता पत्रिकाओं के मुखपृष्ठ पर लोकप्रिय हस्तियों के छपने की संख्या के संयोजन से तैयार किया गया। पैरामाउंट द्वारा क्रूज़ के साथ अपने निर्माण के ग़ैर-नवीकरण के लिए "अस्वीकार्य व्यवहार" के अलावा "USA टुडे/गैलप मतदान, जहां सर्वेक्षण में भाग लेने वाले आधे लोगों ने अभिनेता के बारे में "प्रतिकूल" राय दर्ज की" को एक कारण के रूप में उद्धृत किया गया। इसके अतिरिक्त, विपणन मूल्यांकन रिपोर्ट कहते हैं कि क्रूज़ का Q प्राप्तांक (जो हस्तियों की लोकप्रियता का एक मानदंड है), 40 प्रतिशत गिर गया। यह भी व्यक्त किया गया कि क्रूज़ ही वह लोकप्रिय हस्ती है, जिन्हें लोग अपने जिगरी दोस्त के रूप बहुत कम रखना चाहेंगे.जापान में 10 अक्टूबर 2006 को "टॉम क्रूज़ दिवस" के रूप में घोषित किया गया; जापान स्मारक दिवस संघ ने कहा कि उनको इसलिए एक ख़ास दिन से सम्मानित किया गया है, क्योंकि किसी अन्य हॉलीवुड स्टार से अधिक जापान की यात्रा करने वाली हस्ती वे ही हैं।
मिमी रोजर्स
9 मई 1987 को क्रूज़ ने मिमी रोजर्स से विवाह किया; 4 फ़रवरी 1990 को उनके बीच तलाक़ हुआ। यह माना जाता है कि रोजर्स ने ही क्रूज़ का परिचय साइनटॉलोजी से कराया.
निकोल किडमैन
क्रूज़ की मुलाक़ात निकोल किडमैन से उनकी फ़िल्म डेज ऑफ़ थंडर के सेट पर हुई. इस जो़ड़े ने 24 दिसम्बर 1990 को विवाह किया। क्रूज़ और किडमैन ने दो बच्चे, इसाबेल्ला जेन (जन्म 22 दिसम्बर 1992) और कॉन्नोर एंटोनी (जन्म 17 जनवरी 1995) को गोद लिया। फरवरी 2001 में जब किडमैन तीन माह की गर्भवती थीं, तो वे अलग हो गए, बाद में उसका गर्भपात हो गया।
पेनेलोप क्रूज़
===
18 अप्रैल 2006 को केटी ने कैलिफ़ोर्निया के सैंटा मोनिका के सेंट जॉन्स हेल्थ सेंटर में सूरी नाम की एक बच्ची को जन्म दिया. क्रूज़ ने कहा कि यह नाम "राजकुमारी" के लिए हिब्रू शब्द या लाल गुलाब के लिए प्रयुक्त फ़ारसी शब्द से प्राप्त हुआ है। (सारा भी देखें) वह होम्स और क्रूज़ की पहली जैविक संतान है। इस दंपति ने 18 नवम्बर 2006 को ब्रैकियानो, इटली में शादी की.
साइन्टॉलोजी
क्रूज़ चर्च ऑफ़ साइन्टॉलोजी के मुखर प्रवक्ता है। 1990 में वे अपनी पहली पत्नी मिमी रोजर्स के द्वारा साइन्टॉलोजी से जुड़े. क्रूज़ ने सार्वजनिक तौर पर कहा है कि साइन्टॉलोजी ने, विशेष रूप से एल. रॉन हब्बार्ड स्टडी टेक, उनको अपने पठन-अक्षमता से उभरने में मदद की. लोगों को साइन्टॉलोजी से परिचित करने वाले विभिन्न प्रचार कार्यक्रमों के अलावा, क्रूज़ ने यूरोप में साइन्टॉलोजी को धर्म के रूप में संपूर्ण मान्यता दिलवाने के लिए अभियान चलाया। उन्होंने फ्रांस और जर्मनी में, जहां क़ानून व्यवस्था साइन्टॉलोजी को क्रमशः एक धर्म और व्यवसाय के रूप में मानती है, राजनयिकों पर समर्थन के लिए प्रभाव डाला. 2005 में पेरिस नगर परिषद् ने ख़ुलासा किया कि क्रूज़ ने निकोलस सारकोज़ी और जीन-क्लॉड गॉडिन जैसे अधिकारियों पर समर्थन के लिए प्रभाव डाला, उन्हें साइनटॉलोजी के प्रवक्ता और उग्रवादी के रूप में वर्णित किया और उनके साथ आगे के व्यवहार को प्रतिबंधित किया। क्रूज़ ने न्यूयॉर्क के 9/11 बचाव-कर्मचारियों के लिए एल. रॉन हब्बार्ड के कार्यों के आधार पर विषहरण चिकित्सा उपलब्ध कराने के लिए डाउन टाऊन मेडिकल की सह-स्थापना की और उसके लिए चंदा एकत्रित किया। इसकी चिकित्सा पेशे से जुड़े लोगों और अग्निशामकों ने भी आलोचना की. ऐसी और अन्य गतिविधियों के लिए 2004 में डेविड मिस्काविज ने क्रूज़ को साइनटॉलोजी के शौर्य स्वतांत्र्य-पदक से सम्मानित किया।
2005 में उनके द्वारा अभिनेत्री ब्रूक शील्ड्स की अवसादरोधी दवा पैक्सिल के उपयोग के लिए, जिसे शील्ड्स 2003 में अपनी पहली बेटी के जन्म के बाद प्रसवोत्तर अवसाद से स्वास्थ्य-लाभ का श्रेय देती हैं, खुले आम आलोचना करने की वजह से एक विवाद उभरा.क्रूज़ ने कहा कि रासायनिक असंतुलन जैसी कोई चीज़ होती ही नहीं है और यह भी कि मनोरोग-चिकित्सा कूट विज्ञान का एक रूप है। 24 जून 2005 को यह द टुडे शो पर मैट लाअर के साथ एक गरम बहस का कारण बना. चिकित्सा प्राधिकारियों ने कहा कि क्रूज़ की टिप्पणी ने मानसिक बीमारी पर और भी कलंक लगाया, और शील्ड्स ने खुद उनको "सर्वत्र माताओं का अपकार" कहा. अगस्त 2006 के अंत में, क्रूज़ ने अपनी टिप्पणी के लिए शील्ड्स से व्यक्तिगत तौर पर माफ़ी मांगी; शील्ड्स ने कहा कि "मैं इसकी [माफ़ी] हार्दिकता से प्रभावित हूं... मुझे किसी भी समय यह नहीं लगा कि मुझे खुद के पक्ष में कुछ कहना चाहिए और ना ही मैंने महसूस किया कि उन्होंने अपनी बात पर गहरा अफ़सोस जताने के अलावा और कुछ समझाने की कोशिश की हो. और मैंने इसे स्वीकार किया". क्रूज़ के प्रवक्ता ने पुष्टि की कि क्रूज़ और शील्ड्स के बीच समझौता हो गया है, पर यह भी जोड़ा कि अवसादरोधियों के प्रति क्रूज़ के विचार नहीं बदले हैं। क्रूज़ और होम्स की शादी में शील्ड्स अतिथियों में शामिल थीं।
क्रूज़ ने एंटरटेनमेंट वीकली के साक्षात्कार में भी कहा कि मनोरोग चिकित्सा "एक नाज़ी विज्ञान" है और यह कि वास्तव में मूलतः मेथाडोन को एडॉल्फ़ हिटलर के नाम पर एडाल्फ़िन कहा जाता था, एक ऐसा क़िस्सा जो एक नागरिक कहावत के रूप में प्रसिद्ध है। डेर स्पिगेल पत्रिका के एक साक्षात्कार में क्रूज़ ने कहा कि "साइनटॉलोजी में, हमारे पास दुनिया का एकमात्र सफल औषधि पुनर्वास कार्यक्रम है। इसे नारकोनॉन कहा जाता है।.. यह सांख्यिकीय रूप से सिद्ध किया गया है कि दुनिया में वही एकमात्र सफल औषधि पुनर्वास कार्यक्रम है।" जहां नारकोनॉन द्वारा 70 प्रतिशत से अधिक सफलता दर का दावा किया जाता है, इन आंकड़ों की सटीकता व्यापक रूप से विवादित है। साइनटॉलोजी, मुख्यधारा की मनोरोग-चिकित्सा के प्रति अपने विरोध के लिए मुख्य रूप से जाना जाता है।
जनवरी 2008 में डेली मेल (UK) ने एंड्रयू मॉर्टन द्वारा लिखित क्रूज़ की प्रकाशित होने वाली जीवनी घोषित की, टॉम क्रूज़: ऐन अनऑथोराइज़्ड बायोग्राफ़ी .क़िताब के दावों में यह भी कहा गया है कि क्रूज़ चर्च के "आधिपत्य में दूसरे स्थान पर हैं, बिना वास्तविक नियुक्ति के". यह पूर्व साइनटॉलोजी स्टॉफ़ सदस्य मार्क हेडले ने परिपुष्ट किया है। क्रूज़ के वकील बर्ट फ़ील्ड्स ने कहा कि अनधिकृत जीवनी में पुराने "उबाऊ पुराने झूठ" या "बेकार चीज़ें" हैं।
IAS शौर्य स्वातंत्र्य-पदक समारोह का वीडियो
15 जनवरी 2008 को चर्च ऑफ़ साइनटॉलोजी द्वारा निर्मित क्रूज़ के साथ एक साक्षात्कार वीडियो इंटरनेट पर रहस्यमय तरीक़े से पहुंचा और उसे यू ट्यूब पर अपलोड किया गया। वीडियो में क्रूज़ के मिशन इम्पॉसिबल फिल्मों का संगीत पृष्ठभूमि में बजता रहता है और क्रूज़ को यह चर्चा करते हुए दिखाया गया है कि साइनटॉलोजिस्ट होना उनके लिए क्या मायने रखता है। द टाइम्स के अनुसार क्रूज़ को वीडियो में "साइनटॉलोजी के गुणों की ख़ूब प्रशंसा" करते हुए देखा जा सकता है। डेली टेलीग्राफ़ ने क्रूज़ को साक्षात्कार के दौरान "उन्मादी-जैसा" वर्णित किया है, जो "भावुकतापूर्वक साइनटॉलोजी के प्रति अपने प्यार की प्रशंसा करते हुए" देखे गए। चर्च ऑफ़ साइनटॉलोजी ने ज़ोर देकर कहा कि यू ट्यूब और अन्य वेबसाइटों पर प्रकट होने वाली वीडियो सामग्री "पायरेटेड और संपादित" है तथा साइनटॉलोजी के सदस्यों के लिए निर्मित तीन-घंटे के वीडियो से लिया गया है। मुकदमेबाज़ी के ख़तरे की वजह से यू ट्यूब ने अपने साइट से क्रूज़ का वीडियो हटा दिया. यथा 4 फ़रवरी 2008, वेब साइट Gawker.com इस वीडियो की एक प्रति को प्रदर्शित कर रहा था और अन्य साइट पूरा वीडियो प्रदर्शित कर रहे हैं। चर्च ऑफ़ साइनटॉलोजी के वकीलों ने Gawker.com को एक पत्र भेज कर वीडियो को हटाने की मांग की, लेकिन Gawker.com के निक डेन्टॉन ने कहा कि "यह समाचार योग्य है और हम इसे नहीं हटाएंगे."
ओपरा विनफ़्रे शो की घटना
क्रूज़ ने मीडिया के समक्ष होम्स के लिए अपनी भावनाओं को कई तरह से अभिव्यक्त किया है, विशेष रूप से "सोफ़ा घटना", जो 23 मई 2005 के लोकप्रिय द ओपरा विनफ़्रे शो में घटित हुई. क्रूज़ "सेट के चारों ओर कूदते-फांदते रहे, एक सोफ़े पर उछल-कूद की, एक घुटने के बल गिरे और बारंबार अपनी नई प्रेमिका के प्रति अपने प्यार का इज़हार किया।" वाक्यांश "jumping the shark" की तर्ज़ पर रचित "jumping the couch" का उपयोग ऐसे व्यक्ति की व्याख्या करने के लिए किया जाता है जो सार्वजनिक तौर पर इस तरीक़े से "सीमा पार कर जाता है" कि जो उस पुरुष या महिला की प्रतिष्ठा को धूमिल करने की चरमसीमा पर है। यह 2005 में अमेरिकी ख़ास बोलियों का ऐतिहासिक शब्दकोश के संपादक द्वारा 'वर्ष की ख़ास बोली' के रूप में तथा लाभनिरपेक्ष समूह ग्लोबल लैंग्वेज मॉनिटर द्वारा वर्ष का लोकप्रिय वाक्यांश के रूप में चुने जाने के बाद थोड़े समय के लिए लोकप्रिय रहा.
E! काउंटडाउन में "सोफ़ा घटना" को 2005 का #1 "सर्वाधिक चौंकाने वाले टेलीविज़न क्षण" के रूप में बहुमत मिला और स्केरी मूवी 4 का उपसंहार और फ़ैमिली गई की एक कड़ी सहित, कई पैरोडियों का विषय बना. मई 2008 के प्रारंभ में, क्रूज़ अपने फ़िल्मी कारोबार के 25 साल को मनाने के लिए दुबारा द ओपरा विनफ़्रे शो में शामिल हुए.यह दो घंटे का विशेष फ़ीचर था, जिसमें पहला घंटा, ओपरा द्वारा क्रूज़ के साथ 2 मई को उनके टेल्युराइड कोलोराडो में स्थित घर पर दिन बिताने से संबंधित था।
अन्य मुकदमे
कभी कोई मुकदमा दायर नहीं किया गया और क्रूज़ को मुख्य रूप से 2005 की सूची में शामिल किया गया।
मेक्सिकन पेसो
मेक्सिकन पेसो (चिह्न: $; कोड: MXN) मेक्सिको का मुद्रा है। आधुनिक पेसो और डॉलर मुद्राओं का मूल 15 वीं–19 वीं सदी के स्पेनी डॉलर में है, और ज़्यादातर अब भी "$" चिह्न का प्रयोग करते हैं।  मेक्सिकन पेसो 8वाँ सबसे अधिक कारोबारित मुद्रा है, और  महाअमेरिका में तीसरे स्थान पर है (अमेरिकी डॉलर और कनाडाई डॉलर के बाद), लैटिन अमेरिका का सर्वप्रथम।
इसका वर्तमान आईएसओ 4217 कोड है MXN; 1993 के पुनर्मूल्यांकन (नीचे देखें) से पहले कोड था MXP। पेसो को 100 सेंट  विभाजित किया जाता है, जिसका चिह्न "¢" है। 27 मई, 2016 में पेसो की विनिमय दर था $20.55 प्रति यूरो और $18.49 प्रति अमेरिकी डॉलर।
व्युत्पत्ति
यह नाम मूल रूप से इस्तेमाल होता था पेसोस ओरो  (सोने के वजन) या पेसोस प्लाता  (चाँदी के वजन) के संदर्भ में। स्पेनी शब्द पेसो का शाब्दिक अंग्रेजी अनुवाद है वज़न।
पहला पेसो
पेसो असल में मेक्सिको में स्पेन द्वारा जारी की गई आठ रेअल के सिक्कों का नाम था। ये तथाकथित स्पेनी डॉलर या आठ के टुकड़े अमेरिका और एशिया में बहुत प्रचलित थे, जब स्पेनिश साम्राज्य अपने शिखर पर था, और 19वीं सदी के शुरुआत तक (यहाँ तक कि संयुक्त राज्य अमेरिका में 1857 के कॉइनज एक्ट से पहले स्पेनी डॉलर को स्वीकारा जाता था।)।
दूसरा पेसो
20वीं सदी के दौरान मेक्सिकन पेसो लैटिन अमेरिका के सबसे स्थायी मुद्राओं में से एक था, क्योंकि मेक्सिको के अर्थव्यवस्था को तेज़ मुद्रास्फीति से नहीं गुज़रना पड़ा था। लेकिन 1970 के दशक के तेल संकट के बाद, मेक्सिको 1982 में बाह्य ऋण को लौटने में नाकाम हो गया, परिणामस्वरूप देश को मुद्रास्फीति और अवमूल्यन से कई वर्षों तक सामना करना पड़ा, जब तक सरकारी आर्थिक रणनीति जिसे "स्थिरता और आर्थिक विकास संधि" (Pacto de estabilidad y crecimiento económico, PECE) कहा जाता है, को अपनाया गया राष्ट्रपति कार्लोस सेलिनास के द्वारा। 1 जनवरी, 1993 को मेक्सिको के बैंक ने एक नई मुद्रा की शुरुआत की , नुएवो पेसो ("नई पेसो", या MXN) जिसका चिह्न था "N$"। यह नई पेसो, या N$1.00 पुराने 1000 पेसो के बराबर था।
1 जनवरी, 1996 को नुएवो  को हटा दिया गया – नोट और सीक्के 1993 के शृंखला के जैसे ही थे, सिर्फ़ उनमें नुएवो शब्द नहीं था।लेकिन आईएसओ 4217 कोड अपरिवर्तित रही  MXN के रूप में।
मेक्सिको के अर्थव्यवस्था के स्थिरता के कारण मेक्सिकन पेसो दुनिया के 15 सबसे ज़्यादा कारोबारित मुद्राओं में से एक है। 1990 के दशक से 1 अमेरिकी डॉलर 9-15 पेसो के बराबर है।
मेक्सिको के बाहर पेसो का उपयोग
के स्पेनी डॉलर या मेक्सिकन पेसो का संयुक्त राज्य अमेरिका में बहुत इस्तेमाल होता था। 6 जुलाई, 1785 के आदेश से अमेरिकी डॉलर और स्पेनी डॉलर का मूल्य लगभग एक समान था, और दोनों का मूल्य चाँदी के वज़न पर आधारित था। पहली अमेरिकी डॉलर के सिक्के 2 अप्रैल 1792 तक जारी नहीं किए गए थे, और पेसो का आधिकारिक तौर पर 21 फरवरी 1857 तक इस्तेमाल और स्वीकार किया जाता था। कनाडा में यह 1854 तक क़ानूनी मुद्रा रही। मेक्सिकन पेसो  स्ट्रेट्स डॉलर (अब सिंगापुर/ब्रूने डॉलर), हांगकांग डॉलर, जापानी येन और चीनी युआन के लिए एक आदर्श थी।   चीनी युआन शब्द का उपयोग 19वीं और 20वीं सदी में इस्तेमाल होने वाले स्पेनी डॉलर, मैक्सिकन पेसो और अन्य 8 रेअल के चाँदी के सिक्के के लिए होता था। पेसो का उपयोग 19वीं सदी में सियाम में कुछ देर के लिए हुआ था, जब सरकारी टकसाल विदेशी व्यापारियों के अचानक बढ़ोतरी को संभाल नहीं पाए, और 3 पेसो = 1 थाई बाट के दर पर बदला जाता था।
अंतरराष्ट्रीय उपयोग
अमेरिका के कुछ सीमावर्ती क्षेत्रों में प्रतिष्ठानों में पेसो को स्वीकारा जाता है। 2007 में दक्षिण-पश्चिमी अमेरिका के पिज़्ज़ा पैट्रन नामक एक पिज्जा रेरेस्तरां ने पेसो को स्वीकारना शुरू किया जो विवाद का विषय बन गई।  अमेरिका, ग्वाटेमाला और बेलीज़ के सीमा के पास के इलाकों के अलावा मेक्सिको के बाहर आम तौर पर पेसो को स्वीकार नहीं किया जाता।
छबैल गाँव, इमामगंज (गया)
}
कुमिल्ला
कुमिल्ला  ( কুমিল্লা ), बांग्लादेश के चटगाँव प्रभाग में एक नगर है। जो ढाका-चटगाँव राजमार्ग के किनारे स्थित है। यह कुमिल्ला जनपद का प्रशासनिक केन्द्र है। जो चटगाँव प्रभाग का हिस्सा है।  कुमिल्ला  नाम  कमलांक  (কমলাঙ্ক ;  कमलाङ्क  ) से लिया गया है। जिसका अर्थ है "कमल का तालाब"।
रंगसमुद्रं (कडप)
रंगसमुद्रं (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
चीन बनाम फिलिपींस
चीन बनाम फिलिपींस एक मध्यस्थता का वाद था जिसे दक्षिण चीन समुद्र से सम्बन्धित कुछ मुद्दों को लेकर फिलिपींस ने समुद्री कानून पर संयुक्त राष्ट्र अभिसमय ((UNCLOS)) में उठाया था। १२ जुलाई २०१६ को मध्यस्थ ने फिलिपींस के पक्ष में निर्णय दिया।
चौडियार, गंगोलीहाट तहसील
चौडियार, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
रक्षा पदक
रक्षा पदक 1965 के भारत-पाक युद्ध में दी गयी सेवाओं की पहचान के लिए सैन्यकर्मियों, पुलिसकर्मियों और अर्धसैनिक बलों के सदस्यों को दिया गया पदक था।
रक्षा पदक, ताम्र-निकेल से निर्मित वृत्त के आकार का होता है जिसका व्यास ३५ मिलीमीटर होता है।
सरवालरौड-उ०म०-३, यमकेश्वर तहसील
सरवालरौड-उ०म०-३, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
कनकदास
कनक दास (1509 – 1609) महान सन्त कवि, दार्शनिक, संगीतकार तथा वैष्णव मत के प्रचारक थे।
कनकदास कर्नाटक के महान संतों और दार्शनिकों में से एक थे, उनके माता-पिता ने उनके जन्म के समय उनका नाम थिम्मप्पा रखा था, और उनके आध्यात्मिक शिक्षक व्यासराज ने बाद में उन्हें कनक दास नाम दिया जब उन्होंने हरिदास प्रणाली का मार्ग स्वीकार किया। कुरुबा (धनगर ) समुदाय का सदस्य होने के कारण वह पहले योद्धा बने। सर्वशक्तिमान दया के प्रवेश के साथ, कनकदास की जीवन शैली ने एक नाटकीय मोड़ ले लिया। एक बार वह कृष्णकुमारी का स्नेह जीतने के लिए एक युद्ध में व्यस्त थे। वह युद्ध के बीच में एक अलौकिक शक्ति से बाधित हो गया और उसे युद्ध से इस्तीफा देने की सलाह दी, लेकिन वह अंधी भावना में था और उसने आत्मसमर्पण करने से इनकार कर दिया। वह लड़ता रहा और लगभग मरने वाला था लेकिन दैवीय हस्तक्षेप के कारण रहस्यमय तरीके से बचा लिया गया था। तब से वह भगवान कृष्ण के भक्त बन गए और उन्होंने अपने पूरे जीवन में हरिदास के मार्ग को स्वीकार कर लिया। उन्होंने कर्नाटक में हरिदास आंदोलन में भी भाग लिया और दक्षिण भारतीय लोगों के लिए उनकी उपलब्धियां उल्लेखनीय थीं। कनकदास की जीवनी के अनुसार, हरिदास आंदोलन ने उन्हें प्रभावित किया, और फिर वे इसके प्रवर्तक व्यासराज के भक्त बन गए। माना जाता है कि उनके बाद के वर्षों को तिरुपति में बिताया गया था।
१८९६
1896 ग्रेगोरी कैलंडर का एक अधिवर्ष है।
२५ जनवरी
२५ जनवरी ग्रेगोरी कैलंडर के अनुसार वर्ष का २५वाँ दिन है। साल में अभी और ३४० दिन बाकी हैं (लीप वर्ष में ३४१)। भारत सरकार द्वारा प्रत्एक वर्ष आज के दिन अपने नागरिक अलंकरणों जैसे पद्म भूषण, भारत रत्न आदि की घोषणा की जाती है।
प्रमुख घटनाएँ
1996- रघुबर प्रसाद सिंह- ललित नारायण मिथिला विश्वविद्यालय छात्रने एवं समाजिक कार्यकर्त्ता।
अवसर/उत्सव
राष्ट्रीय मतदाता दिवस (भारत) 2011 से प्रतिवर्ष ( 25 जनवरी 1950 को भारत निर्वाचन आयोग की स्थापना की गई थी)
हिमाचल प्रदेश स्थापना दिवस (25 जनवरी 1971 को पूर्ण राज्य का दर्जा मिला था)
विद्यावती राठौर
विद्यावती राठौर,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के एटा जिले के 105 - एटा पूर्व अलीगंज (पश्चिम) कांसगंज (दक्षिण) विधान सभा निर्वाचन क्षेत्र से कांग्रेस की ओर से चुनाव में भाग लिया।
जे.जे शोभा
जावूर जगदीशप्पा शोभा का जन्म १४ जनवरी १९७८  पशुपतिथल, धारवाड़, भारत के  कर्नाटक राज्य में हुआ था | जावूर  जगदीशप्पा शोभा  ट्रैक और क्षेत्र में   पशुपतिथल नामक  गाँव जो कि कर्नाटक के धारवाड़ जिले में है की भारतीय पेशेवर है | भारत के आंध्र प्रदेश के सिकंदराबाद में उनका निवास है | उन्होंने हेपटैथलॉन में भाग लिया था  और 2003 में एफ्रो-एशियाई खेलों में इस कार्यक्रम की विजेता भी बनी । उनका 6211 अंकों का व्यक्तिगत सर्वश्रेष्ठ, 2004 में प्राप्त राष्ट्रीय रिकॉर्ड है।
वह एथेंस में 2004 के ओलंपिक खेलों के चलते  अपने प्रदर्शन के लिए खबरों में आईं, जहां उन्होंने जेवलिन थ्रो की दंडात्मक घटना में घायल होने के बावजूद सात-अनुशासन हेप्टाथलॉन कार्यक्रम पूरा किया। वह  मैदान से बाहर किए जाने वाली  थी |  लेकिन वह बाएं टखने में कसकर बंधी हुई थी और अंतिम स्पर्धा (800 मीटर) में तीसरा और 6172 अंकों के साथ 11 वें स्थान पर रही। उनके शानदार प्रदर्शन के लिए उन्हें वर्ष 2004 के अर्जुन पुरस्कार से सम्मानित किया गया।
शोभा ने 2008 बीजिंग ओलंपिक में हेपेटाथलॉन स्पर्धा में 5749 अंक हासिल करके 29 वां स्थान हासिल किया|.
33 रेखांश पूर्व
33 रेखांश पूर्व (33rd meridian east) पृथ्वी की प्रधान मध्याह्न रेखा से पूर्व में 33 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, हिन्द महासागर, यूरोप, अफ़्रीका, दक्षिणी महासागर और अंटार्कटिका से गुज़रती है। यह 147 रेखांश पश्चिम से मिलकर एक महावृत्त बनाती है।
लख उडियार
लख उडियार (Lakhudiyar Caves), जिसका अर्थ "एक लाख गुफाएँ" है, भारत के उत्तराखण्ड राज्य के अल्मोड़ा ज़िले के बाड़ेछीना ग्राम में सुयाल नदी के किनारे एक शैलाश्रय है। यह अल्मोड़ा-सेराघाट मार्ग पर अल्मोड़ा से १३ किमी की दूरी पर स्थित है। गुफा के भीतर एक विशाल चट्टान पर प्राचीन चित्र देखे जा सकते हैं। माना जाता है कि यह चित्र प्रागैतिहासिक काल में आदिमानवों द्वारा बनाये गए थे। इन चित्रों में उनके दैनिक जीवन, जानवर और शिकार के तरीकों को काले, लाल और सफेद रंगों में उंगलियों द्वारा बनाया गया है।
प्रसिद्ध इतिहासकार डॉ.यशवंत सिंह कटोच के अनुसार, वर्ष 1968 में लखु उदयार शैलाश्रय की खोज के साथ, उत्तराखंड में प्रागैतिहासिक शैलाश्रय चित्रकला के क्षेत्र में एक महत्वपूर्ण मील का पत्थर साबित हुआ। अल्मोडा जिले में सुयाल नदी के दाहिने किनारे पर स्थित, इस स्थल को इस क्षेत्र में ऐसी पेंटिंग के पहले प्रलेखित उदाहरण के रूप में प्रसिद्धि मिली। '''डॉ. एम. पी. जोशी''' की इस महत्वपूर्ण खोज के बाद, अल्मोडा जिले के फड़कनोली, फाल्सिमा, ल्वेथाप, पेटशाल, कालामाटी और मल्ला पनेली सहित विभिन्न स्थानों में अतिरिक्त रॉक आश्रयों की खोज की गई है। ये शैलाश्रय भौगोलिक दृष्टि से कालामाटी-दीनापानी पर्वत श्रृंखला की पूर्वी दिशा में लगभग 15 किलोमीटर के दायरे में केंद्रित हैं। आज तक, अल्मोडा जिले में एक दर्जन से अधिक शैल आश्रयों को प्रकाश में लाया गया है, जिससे इस क्षेत्र में प्रागैतिहासिक कलात्मक अभिव्यक्तियों के बारे में हमारी समझ समृद्ध हुई है।
कुशभद्रा नदी
कुशभद्रा नदी (Kushabhadra River) भारत के ओड़िशा राज्य में बहने वाली एक नदी है। यह महानदी की वितरिका है। महानदी की कटक के पास बहती हुई काठजोड़ी नदी नामक शाखा स्वयं दो भागों में बँट जाती है और दक्षिणी शाखा का नाम कुआखाई नदी है। भुवनपुर के समीप कुआखाई की फिर एक शाखा अलग होती है, जो कुशभद्रा नदी कहलाती है।
छोटका करासन गाँव, इमामगंज (गया)
}
छोटका करासन इमामगंज, गया, बिहार स्थित एक गाँव है।
गडिवेमुल (कर्नूलु)
गडिवेमुल (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
नॅशनल क्रिकेट लीग 2019
5 नवंबर 2019 को, अब्दुर रज्जाक ने अपना 600 वां प्रथम श्रेणी विकेट लिया, और इस मुकाम तक पहुंचने वाले पहले बांग्लादेशी गेंदबाज बने। 18 नवंबर, 2019 को, ढाका डिवीजन के शहादत हुसैन को खुल्ना डिवीजन के साथ मैच के माध्यम से बीच में वापस ले लिया गया, जब उन्होंने टीम के साथी अराफात सनी पर शारीरिक हमला किया। शहादत को शुरू में एक साल तक के क्रिकेट से प्रतिबंध का सामना करना पड़ा। हालांकि, उन्हें इस घटना के लिए निलंबित करने के साथ, पांच साल का प्रतिबंध लगा दिया गया था।
ज़िन्द कौल
ज़िन्द कौल (1884-1965) भारतीय कवि, लेखक और शिक्षक थे। उन्होंने पारसी, हिन्दी, उर्दू और कश्मीरी में रचनाएँ की। कौल ने कश्मीरी कार्यों का पारसी, अंग्रेज़ी और देवनागरी में अनुवाद भी किया। इनके द्वारा रचित एक कविता–संग्रह सुमरन  के लिये उन्हें सन् १९५६ में साहित्य अकादमी पुरस्कार (कश्मीरी) से सम्मानित किया गया।
व्यक्तिगत जीवन
ज़िन्द कौल को उनके शिष्यों और दोस्तों में मास्टरजी के नाम से भी जाना जाता था। उनको यह नाम इसलिए मिला क्योंकि वो विद्यालय और घर में बहुत कश्मीरियों को पढ़ाया करते थे।
कौल का जन्म कश्मीरी पंडित परिवार में हुआ। उनके पिता लक्ष्मण पंडित उनकी अनौपचारिक शिक्षा के प्रति तटस्थ थे और कौल को जीवन में विभिन्न कठिनाइयों का सामना करना पड़ा। वो एक लम्बे समय के लिए विद्यालय शिक्षक थे। उसके बाद, उन्होंने एक लिपिक के रूप में कार्य किया। सन् 1939 में कौल कश्मीर प्रचार कार्यालय से एक अनुवादक के रूप में सेवानिवृत हुए। उनका १९६५ में जम्मू में निधन हुआ।
साहित्यिक कार्य
ज़िन्द कौल प्रथम कश्मीरी हैं जिन्होंने साहित्य अकादमी पुरस्कार जीता, उन्हें सुमरन नामक कविता संकलन पुस्तक की रचना के लिए वर्ष 1956 में यह पुरस्कार मिला। इसका प्रथम संस्करण देवनागरी में प्रकाशित हुआ और बाद में सरकार ने इसे पारसी-अरबी लीपियों में छपवाया। साहित्य अकादमी ने कौल को इस पुस्तक के लिए पुरस्कार राशी ₹ 500 दिये।
कौल ने शुरु में पारसी, हिन्दी और उर्दू में लिखा। उनकी प्रथम कविता यूनिटी एण्ड सेमपैथी (Unity and Sympathy) थी जिसकी रचना 1896 में की और इसे श्रीनगर में सनातन धर्म सभा में सुनाया। मास्टरजी ने 1942 में कश्मीरी में लेखन आरम्भ कर दिया। उन्होंने अपनी कश्मीरी कविताओं में प्रारम्भ में भक्ति, दर्शन और शान्ति गीत लिखे। मास्टरजी की कविताएँ सभी चार भाषाओं में प्रकाशित हुई। यद्यपि उन्होंने कश्मीरी लेखने में नाम कमाया।
अनुवाद
ज़िन्द कौल ने रहस्यवादी कश्मीरी लेखक और कवि नन्द राम परमानन्द के सभी तीन भागों का अंग्रेज़ी में अनुवाद किया।
विश्राम राय
विश्राम राय,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के झांसी जिले के 333 - सगरी (पूर्व) विधान सभा निर्वाचन क्षेत्र से भारतीयक्रांति दल की ओर से चुनाव में भाग लिया।
जम्मू कश्मीर लाइट इन्फेंट्री
जम्मू कश्मीर लाइट इनफेन्ट्री भारतीय सेना का एक सैन्य-दल है।
१८९७
1897 ग्रेगोरी कैलंडर का एक साधारण वर्ष है।
विन डीज़ल
विन डीज़ल (Vin Diesel) या मार्क सिनक्लेयर विंनसंट (Mark Sinclair Vincent) एक अमरिकी फ़िल्म अभिनेता, निर्देशक, निर्माता व कथानककार हैं। यह फ़ास्ट ऐंड फ़्युरियस फ़िल्म शृंखला में डॉमनीक टोरेंटो की भूमिका के लिए जाने जाते हैं।
विनकोट N.Z.A., कालाढूगी तहसील
विनकोट N.Z.A., कालाढूगी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
चैताल
चैताल-इसमें बारह मात्राएँ होती हैं।
सुनेथरा राणासिंघे
सुनथरा रणसिंघे एक श्रीलंकाई राजनीतिज्ञ और श्रीलंका की संसद की पूर्व सदस्य थी । उनके पिता एस.डी सिल्वा जयसिंघे की मृत्यु के बाद वह 1977 में एक उप-चुनाव में देहिवाला-माउंट लाविनिया की सीट के लिए चुनी गई । वह यूनाइटेड नेशनल पार्टी की सदस्य हैं। उन्होंने स्वास्थ्य मंत्री के रूप में कार्य किया।
लहन्दा भाषाएँ
लहन्दा (, ਲਹੰਦਾ ) या लाहन्दा ( , ਲਾਹੰਦਾ ) पंजाबी भाषा की पश्चिमी उपभाषाओं के समूह को कहा जाता है। पंजाबी में 'लहन्दा' शब्द का मतलब 'पश्चिम' होता है, जिस से इन भाषाओं का यह नाम पड़ा है - तुलना के लिए हिन्दी की पूर्वी उपभाषाओं को पारम्परिक रूप से अक्सर 'पूरबिया' कहा जाता है। लहन्दा समूह में हिन्दको, पोठोहारी और सराईकी जैसी कई उपभाषाएँ शामिल हैं। सराईकी जैसी दक्षिणी लहन्दा भाषाओं में कुछ सिन्धी भाषा से मिलते-जुलते लक्षण हैं जबकि हिन्दको जैसी उत्तरी लहन्दा भाषाओं में दार्दी भाषाओं से कुछ मिलती-जुलती चीज़ें मिलती हैं।
कंदलेख-खा०प०-१, थलीसैंण तहसील
कंदलेख-खा०प०-१, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
राष्ट्रीय विज्ञान केंद्र, दिल्ली
राष्ट्रीय विज्ञान केंद्र (National Science Centre) दिल्ली स्थित विज्ञान संग्रहालय है। इसकी स्थापना १९९२ में हुई थी। यह राष्ट्रीय विज्ञान संग्रहालय परिषद का आधारभूत अंग है।
राष्ट्रीय विज्ञान केंद्र दिल्ली, राष्ट्रीय विज्ञान संग्राहलय परिषद्, संस्कृति मंत्रालय, भारत सरकार के अन्तर्गत स्वायत्त संस्था है। उत्तरी भारत में विशेष रूप से छात्रो में, विज्ञान को लोकप्रिय बनाने में, यह अग्रिणी संस्था है। इसका उदघाटन 9 जनवरी 1992 को तत्कालीन प्रधानमंत्री द्वारा किया गया और तबसे केंद्र विज्ञान को लोकप्रिय बनाने के लिए निरंतर अपनी सेवाएं प्रदान कर रहा है।
चिन्नार अभयारण्य
चिन्नार अभयारण्य केरल में मुन्नार के पास स्थित है। मरयूर से 20 किमी आगे चिन्नार वन्यजीव अभयारण्य केरल-तमिलनाडु बॉर्डर पर स्थित है। राजमला-उदुमलपेट रोड इस अभयारण्य के बीच से होकर जाती है जहां से पर्यटक हाथी, जंगली सुअर, धब्बेदार हिरन, सांभर, गौर और मोर को देख सकते हैं। अगर आप भाग्यशाली रहे तो आपको मंजमपट्टी का सफेद भैंसा दिखाई दे जाएगा। शेर और चीते भी यहां दिखाई दे जाते हैं। वन विभाग पर्यटकों के लिए ट्रैकिंग, चिन्नार सफारी और वॉटर फॉल ट्रैकिंग की सुविधा भी उपलब्ध कराता है। मरयूर से मुन्नार का रास्ता 2 घंटे का है। समय: सुबह 7 बजे-शाम 5बजे तक
१८९८
1898 ग्रेगोरी कैलंडर का एक साधारण वर्ष है।
वार्शिनी प्रकाश
वार्शिनी प्रकाश, एक सनराइज मूवमेंट, 501 (सी) (4) संगठन की जलवायु कार्यकर्ता और कार्यकारी निदेशक हैं, जिसे उन्होंने 2017 में स्थापित किया था। उन्हें 2019 टाइम 100 अगली सूची में नामित किया गया था और 2019 में सिएरा क्लब जॉन मुइर अवार्ड के एक विशिष्ट अतिथि थे।
प्रारंभिक जीवन और शिक्षा
2004 के हिंद महासागर सूनामी के समाचार कवरेज को देखते हुए प्रकाश पहली बार जलवायु परिवर्तन से अवगत हुए, जब वह 11 वर्ष के थे। बड़े होकर वह डॉक्टर बनना चाहती थी।
व्यवसाय
2017 में, प्रकाश ने सनराइज मूवमेंट, एक अमेरिकी युवा-नेतृत्व वाले राजनीतिक आंदोलन और 501 (सी) (4) का शुभारंभ किया, जो सात अन्य सह-संस्थापकों के साथ जलवायु परिवर्तन पर राजनीतिक कार्रवाई की वकालत करता है।
2018 में, वह सनराइज मूवमेंट की कार्यकारी निदेशक बन गईं, जब समूह ने अमेरिकी हाउस के अध्यक्ष नैन्सी पेलोसी के कार्यालय पर एक विरोध प्रदर्शन आयोजित किया, जिसमें कहा गया कि जलवायु परिवर्तन को संबोधित करने के लिए एक कांग्रेस कार्यबल की स्थापना की जानी चाहिए।
उसे 2019 टाइम 100 अगली सूची में नामित किया गया था।
सनराइज मूवमेंट के साथ अपने काम के तहत, प्रकाश ग्रीन न्यू डील जैसे प्रस्तावों की वकालत करते हैं। 2020 में, संगठन ने राष्ट्रपति पद के लिए डेमोक्रेटिक प्राइमरी में अमेरिकी सीनेटर बर्नी सैंडर्स का समर्थन किया। प्रकाश को 2020 में जो बिडेन की जलवायु टास्क फोर्स के सलाहकार के रूप में नामित किया गया था। वह क्लाइमेट पॉवर 2020 की सलाहकार बोर्ड की सदस्य भी हैं, जिसमें एक समूह है जिसमें डेमोक्रेट्स और एक्टिविस्ट शामिल हैं जो अमेरिकी मतदाताओं को जलवायु कार्रवाई में दिलचस्पी बढ़ाने के लिए वकालत करते हैं।
हलाकु ख़ान
हलाकु ख़ान या हुलेगु ख़ान ( मंगोल: Хүлэг хаан, ख़ुलेगु ख़ान; फ़ारसी:, हूलाकू ख़ान; अंग्रेजी: Hülegü Khan; ; जन्म: १२१७ ई अनुमानित; देहांत: ८ फ़रवरी १२६५ ई) एक मंगोल ख़ान (शासक) था जिसने ईरान समेत दक्षिण-पश्चिमी एशिया के अन्य बड़े हिस्सों पर विजय करके वहाँ इलख़ानी साम्राज्य स्थापित किया। यह साम्राज्य मंगोल साम्राज्य का एक भाग था। हलाकु ख़ान के नेतृत्व में मंगोलों ने इस्लाम के सबसे शक्तिशाली केंद्र बग़दाद को तबाह कर दिया। ईरान पर अरब क़ब्ज़ा इस्लाम के उभरने के लगभग फ़ौरन बाद हो चुका था और तबसे वहाँ के सभी विद्वान अरबी भाषा में ही लिखा करते थे। बग़दाद की ताक़त नष्ट होने से ईरान में फ़ारसी भाषा फिर पनपने लगी और उस काल के बाद ईरानी विद्वान और इतिहासकार फ़ारसी में ही लिखा करते थे। हलाकु के आक्रमणों का भारत पर एक बड़ा असर यह हुआ कि बहुत से ईरानी, अफ़्ग़ान और तुर्क विद्वान, शिल्पकार और अन्य लोग भागकर दिल्ली सल्तनत आकर बस गए और अपने साथ विद्या, वस्तुकला और अन्य ज्ञान लाए।
पारिवारिक सम्बन्ध
हलाकु ख़ान मंगोल साम्राज्य के संस्थापक चंगेज़ ख़ान का पोता और उसके चौथे पुत्र तोलुइ ख़ान का पुत्र था। हलाकु की माता सोरग़ोग़तानी बेकी (तोलुइ ख़ान की पत्नी) ने उसे और उसके भाइयों को बहुत निपुणता से पाला और परवारिक परिस्थितियों पर ऐसा नियंत्रण रखा कि हलाकु आगे चलकर एक बड़ा साम्राज्य स्थापित कर सका। हलाकु ख़ान की पत्नी दोक़ुज़ ख़ातून एक नेस्टोरियाई ईसाई थी और हलाकु के इलख़ानी साम्राज्य में ईसाईयत को बढ़ावा दे रहा था। दोक़ुज़ ख़ातून ने बहुत कोशिश की के हलाकु भी ईसाई बन जाए लेकिन वह मरते दम तक बौद्ध धर्म का अनुयायी ही रहा।
बग़दाद का विनाश
नवम्बर १२५७ में हलाकु की मंगोल फ़ौज ने बग़दाद की तरफ़ कूच किया जहाँ से ख़लीफ़ा अपना इस्लामी राज चलता था। वहाँ पहुँचकर उसने अपनी सेना को पूर्वी और पश्चिमी हिस्सों में बांटा जो शहर से गुज़रने वाली दजला नदी (टाइग्रिस नदी) के दोनों किनारों पर आक्रमण कर सकें। उसने ख़लीफ़ा से आत्म-समर्पण करने को कहा लेकिन ख़लीफ़ा ने मना कर दिया। ख़लीफ़ा की सेना ने कुछ आक्रामकों को खदेड़ दिया लेकिन अगली मुठभेड़ में हार गई। मंगोलों ने ख़लीफ़ा की सेना के पीछे के बाँध तोड़ दिये जिस से बहुत से ख़लीफ़ाई सैनिक डूब गए और बाक़ियों को मंगोलों ने आसानी से मार डाला।
२९ जनवरी १२५८ में मंगोलों ने बग़दाद को घेरा डाला और ५ फ़रवरी तक वह शहर की रक्षक दीवार के एक हिस्से पर क़ब्ज़ा जमा चुके थे। अब ख़लीफ़ा ने हथियार डालने की सोची लेकिन मंगोलों ने बात करने से इनकार कर दिया और १३ फ़रवरी को बग़दाद शहर में घुस आये। उसके बाद एक हफ़्ते तक उन्होंने वहाँ क़त्ल, बलात्कार और लूट की। जिन नागरिकों ने भागने की कोशिश की उन्हें भी रोककर मारा गया या उनका बलात्कार किया गया। उस समय बग़दाद में एक महान पुस्तकालय था जिसमें खगोलशास्त्र से लेकर चिकित्साशास्त्र तक हर विषय पर अनगिनत दस्तावेज़ और किताबें थीं। मंगोलों ने सभी उठाकर नदी में फेंक दिये। जो शरणार्थी बचकर वहाँ से निकले उन्होंने कहा कि किताबों से बहती हुई स्याही से दजला का पानी काला हो गया था। महल, मस्जिदें, हस्पताल और अन्य महान इमारतें जला दी गई। यहाँ मरने वालों की संख्या कम-से-कम ९०,००० अनुमानित की जाती है।
34 रेखांश पूर्व
34 रेखांश पूर्व (34th meridian east) पृथ्वी की प्रधान मध्याह्न रेखा से पूर्व में 34 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, हिन्द महासागर, यूरोप, अफ़्रीका, दक्षिणी महासागर और अंटार्कटिका से गुज़रती है। यह 146 रेखांश पश्चिम से मिलकर एक महावृत्त बनाती है।
परिचय (गायक)
परिचय (जन्म २२ अगस्त) एक भारतीय - कनाडियन गायक, संगीतकार तथा संगीत निर्माता है इन्होंने कई हिन्दी फ़िल्मों में गाने गाये हैं। १९ फ़रवरी २०१६ को प्रदर्शित हुई गिरीश कुमार तथा नवनीत कौर ढिल्लों अभिनीत लवशुदा फ़िल्म में इन्होंने ४ से ५ गाने लिखे है।
शनि मंदिर, गोवर्धन
श्री लक्ष्मी नृःसिंह नवग्रह वाटिका, •	लोकमणि विहार, राधाकुण्ड परिक्रमा मार्ग, गोवर्धन के प्रागढ़ में --- •	•	आपके दर्शनार्थ/अवलोकनार्थ/सर्वसंकटनिवारणार्थ/वेदोक्तः- •	पितृदोष, देवदोष, नवग्रह शांति एवं अक्समात् संकट निवारण स्थल... •	           .....विश्व में प्रथमबार स्थापित.....  •	(श्री नृःसिंह पुराण, रावण संहिता, पराविज्ञान, सम्पूर्ण ज्योतिषीय, वेदोक्त, पिरामिड, आयुर्वेद, शंख एवं प्राकृतिक रंग चिकित्सा, मंत्र, यंत्र, तंत्र निजी अनुभवों पर शोधपरक)                                    	            ‘‘श्रीनृःसिंह शक्ति कुण्ड’’ •	(श्री नृःसिंह स्तम्भ, श्री लक्ष्मी नरसिंह जी, महर्षि श्रीपरशुराम/श्रीनवग्रह (शनि) मंदिर, सप्तवार, वारह महीना, सत्ताईस नक्षत्र, वारह राशि, पंच तत्व, वेदोत्त नवग्रह वाटिका, स्व0 पं0 भॅवर सिंह शर्मा ‘‘जैमन’’ (स्वतंत्रता सैनानी/हस्तरेखा विशेषज्ञ) यज्ञशाला, अखण्ड श्री गिरिराज ज्योति आदि)
जमुना गाँव, इमामगंज (गया)
जमुना इमामगंज, गया, बिहार स्थित एक गाँव है।
रूपक
रूपक या फीचर लोगों को रुचिकर लगने वाला ऐसा कथात्मक लेख है जो हाल के ही समाचारों से जुड़ा नहीं होता बल्कि विशेष लोग, स्थान, या घटना पर केन्द्रित होता है। विस्तार की दृष्टि से रूपक में बहुत गहराई होती है। जैैसे की आकृति, विशेषता, व्यक्तित्व, मनोरंजन आदि ।
परिचय
आज फीचर लेखन तथा उसके प्रस्तुतिकरण का आधुनिक पत्रकारिता में अत्यधिक महत्व हो गया है। समाचार अगर पत्रकारिता की रीढ़ है तो फीचर पत्रकरिता का सौन्दर्य बढ़ाने वाली शक्ति। पत्रकारिता में समाचार जहाँ तात्कालिक घटनाओं का तत्थ्यपूर्ण अभिलेख होता है तो रूपक यानी फीचर समाचार के तत्काल स्वरूप से अलग उसका विस्तार, उसका सचित्र प्रस्तुतिकरण या उससे जुड़े सम्पूर्ण घटनाक्रम का विवरण प्रस्तुत करता है। आधुनिक पत्रकारिता में अब स्थानाभाव के कारण समाचार लेखन में शब्दों की सीमा तय कर दी गई है और पत्रकार को उसी शब्द सीमा में सब कुछ कहना होता है। ऐसे में फीचर, पत्रकार के लिए एक मददगार के तौर पर काम करता है। फीचर में ग्राफिक्स, चित्रों, रेखाचित्रों और संक्षिप्त प्रस्तुतिकरण के जरिए बहुत छोटे स्थान में बहुत कुछ कहा, लिखा या प्रस्तुत किया जा सकता है। रूपक का विकास विवरणात्मक रचनाओं से हुआ है लेकिन शब्दों और स्थान की सीमा के चलते अब फीचर भी संक्षिप्त होने लगे हैं। हालाँकि संक्षिप्त होने के बावजूद फीचर का महत्व कम नहीं हुआ है बल्कि और अधिक बढ़ गया है।
फीचर में समाचार के विस्तार को ही एक विशेष तकनीक के साथ प्रस्तुत किया जाता है। इसके लिए फीचर लेखक को यह पता करना होता है कि समाचार का मुख्य विषय या मुख्य पात्र कौन है? समाचार के मुख्य विषय के साथ जुड़े प्रमुख तत्व क्या हैं? ले खक को इस सबकों प्रस्तुत करते समय उसमें व्यक्तिगत स्पर्श भी देना होता है। मानवीय भावनाओं के स्पर्श के साथ-साथ मनोरंजक ढंग से प्रस्तुत फीचर अधिक लोकप्रिय होते है क्योंकि उनसे विषय के सम्पूर्ण तत्थ्यों की जानकारी के साथ-साथ पाठक, श्रोता या दर्शक का मनोरंजन भीहोता है।
समाचार तथ्यों का विवरण तथा विचार देकर खत्म हो जाता है जबकि फीचर में घटना अथवा विषय के परिवेश, विविध पक्षों तथा उसके प्रभावों का वर्णन होता है। समाचार में लिखने वाले के विचार अथवा उसके व्यक्तित्व की झलक नहीं होती जबकि फीचर में लेखक की विचारधारा, उसकी कल्पनाशीलता के साथ-साथ उसके व्यक्तित्व की भी झलक मिलती है। फीचर में कथा तत्व की प्रधानता रहती है यानी उसके लेखन या प्रस्तुति में सरलता और प्रवाह दोनों ही होते हैं। लेकिन फीचर महज कथा नहीं होता। फीचर कल्पनाजगत की बातों में खो जाने के बजाय विषय की गहराई में जाकर पाठकों की जिज्ञासा को शांत करने का काम करता है।
फीचर लेखन एक कलात्मक काम है और किसी भी पत्रकार को अच्छा फीचर लेखक बनने के लिए -
Fichar
फीचर समाचारों के प्रस्तुतिकरण की ही एक विधा है लेकिन समाचार की तुलना में फीचर में गहन अध्ययन, चित्रों, शोध और साक्षात्कार आदिके जरिए विषय की व्याख्या होती है। उसका विस्तृत प्रस्तुतिकरण होताहै और यह सब कुछ इतनसहज और रोचक ढंग से होता है कि पाठक उसके बहाव में बंधता चला जाता है। पत्रकारिता और साहित्य के विद्वानों ने रूपक की अलग-अलग परिभाषाएं गढ़ी हैं। एक परिभाषा के अनुसार,
एक अन्य परिभाषा के अनुसार,
एक अन्य परिभाषा में तो फीचर को 'समाचार पत्र की आत्मा' कह दिया गया है।
सामान्य शब्दों में कहें तो समाचार का काम तत्थ्य और विचार देकर खत्म हो जाता है। जबकि फीचर का काम इससे आगे का होता है। यह समाचार की पृष्ठभूमि का खुलासा करते हैं, विषय या घटना के जन्म और विकास का विवरण देते हैं। यह विषय अथवा घटना का पूरा खुलासा भी करते हैं और पाठक को कुछ सोचने के लिए भी विवश करते हैं। एक अच्छे फीचर की सार्थकता इसी बात में है कि वह अपने पाठकों के मन मष्तिष्क पर कितना प्रभाव डालती है। फीचर लेखक घटना या विषय के बारे में अपनी प्रतिक्रिया या विचार भी पाठक को बतलाता है और इस तरह पाठक की कल्पना शक्ति को और उसकी वैचारिक मनःस्थिति को भी प्रभावित करता है।
फीचर का महत्व इसी बात में है कि यह कब, क्यों, कैसे, कहां और कौन को स्पष्ट करने वाले समाचार यानी न्यूज से आगे जाकर तत्थ्य कल्पना और विचार की संतुलित प्रस्तुति के जरिए अपना एक विशेष प्रभाव छोड़ता है। फीचर का एक महत्व यह भी है कि यह पाठक के मन में किसी खबर को पढ़ने के बाद पैदा हुई जिज्ञासा को भी संतुष्ट करता है। आजकल समाचार पत्रों में फीचरों का उपयोग दिनोंदिन बढ़ता जा रहा है। यूरोप में जारी जबर्दस्त सरदी और हिमपात पर भारतीय भाषाई अखबारों में विस्तृत समाचारों के लिए स्थानाभाव हो सकता है। लेकिन इसी विषय को महज एक छोटी सी जगह में एक सचित्र फीचर के जरिए प्रस्तुत कर अखबार अपने स्थानाभाव की समस्या से भी उबर सकते हैं और पाठक को बर्फ से जमे यूरोप के बारे में सम्पूर्ण जानकारी भी मिल जाती है। इसी तरह किसी स्थानीय दुर्घटना के समाचार के साथ-साथ अगर उस तरहकी अन्य घटनाओं का विवरण, रोकथाम के उपायों, प्रभावितों के अनुभव आदि एक सचित्र फीचर के रूप में प्रस्तुत कर दिया जाता है तो इससे पाठक को सम्पूर्ण जानकारी एक साथ मिल जाती है। फीचर के इस उपयोग ने आज फीचर के महत्वको अत्यधिक बढ़ा दिया है।
इस बढ़ते महत्व के कारण फीचर लेखन भी अब पत्रकारिता की एक महत्वपूर्ण विधा हो गई है। इसी के साथ फीचर लेखकों का महत्व भी बढ़ता जा रहा है। आज समाचार पत्रों में फीचर डेस्क का महत्व भी बढ़ गया है और उनकी उपयोगिता भी। समाचार पत्रों में अब फीचर के कारण बेहतर प्रस्तुतिकरण और तात्कालिकता पर अधिक ध्यान दिया जाने लगा है। कई बड़े अखबार समूहों में अब केन्द्रीयकृत फीचर लेखन व्यवस्था भी शुरू हो गई है जिसके तहत महत्वपूर्ण विषयों पर फीचर तैयार कर अखबार के सभी संस्करणों के लिए भेज दिए जाते हैं। इंटरनेट और सूचना तकनीक के चमत्कारों ने आज फीचर लेखन को आसान बना दिया है। लेकिन इन्हीं चमत्कारों के कारण आज फीचर लेखन के क्षेत्र में नई चुनौतियाँ भी खड़ी हो गई है। आज फीचर लेखक को इस चीज पर सर्वाधिक ध्यान देना पड़ता है कि उसके फीचर में सारे तत्थ्य एकदम सही हों, ताजे हों, समीचीन हों और वे पाठक की सारी जिज्ञासाओं का समाधान भी कर सकें।